
Narvas Kangelaste prospekt 51a asuva maa-ala osa

tasuta kasutusse andmine (KÜ SEVERNÕI, 

KÜ Kangelaste 49 ja KÜ KANGELASTE 51)

1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus Korteriühistu SEVERNÕI, registrikood 80045962, Korteriühistu Kangelaste 49, registrikood 80162811, KORTERIÜHISTU KANGELASTE 51, registrikood  80180938, ühistaotlus, milles palutakse tasuta kasutusse anda Narva linnale kuuluva Kangelaste prospekt 51a  (katastritunnus 51104:001:0068) maa-ala osa üldpinnaga 1 455 m2 parkimise korraldamiseks tähtajaga 99 aastat.

KÜ SEVERNÕI, KÜ Kangelaste 49, KÜ KANGELASTE 51 ühistaotlust arutati Narva Linnavalitsuse linnavarakomisjoni koosolekul 12.06.2012. a (protokoll nr 7) ning otsustati
pakkuda KÜ-le SEVERNÕI, registrikood 80045962, KÜ-le Kangelaste 49, registrikood 80162811, ning KÜ-le KANGELASTE 51, registrikood 80180938, määramata ajaks tasuta kasutusse Narvas Kangelaste prospekt 51a  (katastritunnus 51104:001:0068) asuva maa-ala osa üldpinnaga 1 455 m2 parkimise korraldamiseks.

Korteriühistud on nõus sõlmima eelnimetatud  maa-ala osa kasutamiseks tähtajatu tasuta kasutuslepingu.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

Korra punktide 46, 46.4, 7.2.6 alusel avaliku enampakkumiseta või eelläbirääkimistega pakkumiseta anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi korraldamiseks. 

Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

Vastavalt Korra punktide 7.2, 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Kangelaste prospekt 51a asuva maa-ala bilansiline valdaja.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda KÜ-le SEVERNÕI, registrikood  80045962, KÜ-le Kangelaste 49, registrikood  80162811, KÜ-le KANGELASTE 51, registrikood  80180938, määramata ajaks tasuta kasutusse Narvas Kangelaste prospekt 51a  asuva maa-ala (katastritunnus 51104:001:0068) osa üldpinnaga 1 455 m2 parkimise korraldamiseks.

3.2. Narva Linnavalitsuse Linnavara- ja Majandusametil sõlmida KÜ-ga SEVERNÕI, KÜ-ga Kangelaste 49, KÜ-ga KANGELASTE 51, punktis 3.1 nimetatud maa-ala tasuta kasutusleping.

3.3. Narva Linnavalitsuse Linnavara- ja Majandusametil avaldada kuulutus vara tasuta kasutusse andmise kohta kohalikus ajalehes.

4.  RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks KÜ-le SEVERNÕI, KÜ-le Kangelaste 49,  KÜ-le KANGELASTE 51.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

